Током лета које је настало вршене су потребне припреме за офанзиву која је требало да се изврши на јесен. У првој половини месеца септембра све те припреме углавном су биле завршене. Пробој Солунског фронта, отпочет 14. септембра, довео је до потпуног слома бугарских, немачких и аустријских армија. У једном јединственом налету српска и савезничка војска је отворила пут за повратак у Отаџбину, a мало затим окончан је и крвави светски рат. Народни посланици вратили су се у Отаџбину већином преко Дубровника. Кад се у Београду прикупио довољан број народних посланика Скупштина је наставила рад у престоници уједињене Краљевине Срба, Хрвата и Словенаца.